Mersa Matruho

Mersa Matruho () estas havenurbo en nordokcidenta Egiptio, situanta ĉe Mediteranea Maro, 270 km okcidente de Aleksandrio kaj 210 km al la libia limurbo Sallum sur la ĉefŝoseo de la Nildelto al la limo kun Libio. Alia aŭtovojo kuras suden de la urbo kaj direkte al la okcidenta dezerto de Egiptio kaj la oazoj de Siva kaj Baharija. La ejo estis geografie signifa estante la nura fidinda haveno inter Aleksandrio kaj Tobruk (Antipyrgos de la antikva epoko) en orienta Libio «Marsa Matruh To Medamud (Archaeology of Ancient Egypt)» , What-when-how. 

Mersa Matruho havis 108.774 loĝantojn en 2006, taksita je 144.961 en 2017 «Marsā Maṭrūḥ (Mersa Matruh)», City Population. Ĝi estas la provinca ĉefurbo de provinco Matruh.

Marsa Matruho estas signifa feriejo por turistoj kaj aliaj vizitantoj, kaj el Eŭropo kaj la pli bonhavaj el Kairo Jackson, Belinda (10. juli 2010): «A different side of Egypt: from Alexandria to Marsa Matruh», The Guardian.. La loko havas sian propran flughavenon, Marsa Matruh Internacia flughaveno. La urbo havas molajn plaĝojn kun blanka sablo kaj trankvila, travidebla maro. La golfo estas protektita kontraŭ altaj ondoj kun ŝtonoj kiuj formas naturan ĝeton, sed kun malgranda malfermaĵo kiu permesas aliron por pli malgrandaj boatoj kaj ŝipoj.

Arkeologio malkovris setladon de antikva Egiptio, interalie troviĝas ruinoj de templo atribuita al Ramseso la 2-a (ĉirkaŭ 1200 a.K.). Dum la regado de Aleksandro la Granda, la urbo estis konata kiel Amonia. Sub la Ptolemea Regno kaj poste sub la Orientromia imperio, la urbo estis nomita Paraitónion (koiné greke : Παραιτόνιον), kaj sub la Romia Imperio la loknomo estis latinigita al Paraetonium, kaj ĝi estis konata kiel grava komerca marhaveno.

Kiel brita armea bazo dum la Dua Mondmilito, pluraj bataloj estis elluktitaj en ĝia ĉirkaŭaĵo kiam la germana Afrikakorps provis konkeri ĝian havenon. Rezulte de la Batalo de Mersa Matruh, la urbo estis prenita fare de la germanoj, sed estis rekaptita en la posta Dua Batalo de Alamejno, je oktobro-novembro 1942.

Germanaj kaj italaj tombejoj estas konstruitaj sur monteto preteratentanta la maron. La britaj armebazoj kiuj situis proksime de la urbo poste fariĝis bazoj de la sovetia mararmeo en Mediteranea Maro.

 Fota galerio 

 Referencoj 

 Eksteraj ligiloj 

 Bildoj de Mersa Matruh

Kategorio:Turismo en Egiptio
Kategorio:Urboj de Egiptio
Kategorio:Marhavenaj urboj